Hallo

Søpla og Sporet (se kort beskrivelse under her) har i 2019 hatt sporadiske opptredener. Blant annet for rep-skapet i LO Oslo, Forbundsstyret i Fagforbundet og i noen andre forsamlinger. Vi har lyst til å videreføre dette prosjektet i 2020.

Som pensjonistmedlem i avdeling 006, tillater jeg meg å søke om en beskjeden bevilgning til vårt prosjekt.

Vi mangler noe utstyr for å kunne opptre plugged. Et par sangmikrofoner og en liten allroundforsterker.

Foreslår en bevilgning på kroner 7 000 kroner som vil brukes til delvis finansiering av innkjøp av nevnte utstyr.

Begrunnelse: Prosjektet "Søpla og Sporet" er et bidrag til arbeiderkulturen anno 2020. Verd å støtte.

Legger ved opptak av en tidlig versjon av programmet. Dette er nå endra og justert med noen nye tekster og sanger.

[**Søplaogsporet-mix (master).mp3**](https://drive.google.com/file/d/1jWXWi7wLdmnv1uCjN4jf3y4Fgs3IBksv/view?usp=drive_web)

(PS Som takk for eventuell støtte stiller vi gjerne på et medlemsmøte eller liknende arrangement i fagforeneninga - selvfølgelig uten å kreve honorar).

Med kameratslig hilsen

Bård Karl Jakobsen (Søpla)

Medlemsnummer: 80 2133587

**Søpla og Sporet**

*Søpla og Sporet er Bård Karl Jakobsen og Dag Christiansen. De har erfaring fra henholdsvis Oslo renholdsverk og Sporveien i Oslo som arbeidere og tillitsvalgte.*

Nå har de tatt ut sine velfortjente og surt ervervede pensjoner. Småpenger, synes de sjøl, og de får verken feriepenger eller sykelønn.

Det lille de har av fritid, bruker de på å harselere over stort og smått i samfunnet. Mest stort. De opptrer med en forestilling på rundt tjue minutter med samtaler og sang. To gitarer.

Målet med det hele er å styrke moralen i en litt vanskelig tid for kvinna og mannen i gata.

Vi tar oppdrag. Ta gjerne kontakt: [**dag.christiansen@gmail.com**](https://vasshjulet.no/sopla-og-sporet/dag.christiansen%40gmail.com)

**Styrets innstilling:**

Det bevilges kroner 7000,-

Midlene tas av pensjonistkontoen.